Russisk fangststasjonl. Restene etter fangststasjonen består av endel objekter (Fig. 8): 1. restene av hytta - utgravinger er utført - og det er bevart: Deler av tre hjørnebjelker, deler av gulvbjelkene, et mulig inngangsparti fra Ø, deler av murstein og dyrebein i en avfallshaug. 2. tre utgravninger - forsenkninger ca. 40-50 cm dype, dekt med tundraveg. 3. intakt objekt i form av tre lave voller med deler av vertikale bjelker, innblandet med mange murstein: sannsynligvis er dette restene etter en bygning som er blitt revet for lang tid tilbake. 4. intakt objekt i form av deler av en steinete casing, en del av en gulvbjelke og en liten tue med murstein (muligens en ovn ?): Dette er sannsynligvis restene etter en bygning. 5. fragmenter av en vertikal 130 cm høy bjelke, omkranset med steiner (restene av et kors ?). 6. på kanten av terrassen, på tundravegetasjonen, avfallshaug med trekull. Over hele området er det beinrester etter hvalross. I avfallshaugene etter utgravningene finnes fragmenter av murstein, skinn, keramikk, muskovitt og nagler.
Fra Viktor Derzjavins registrering i 2016:
"Lognеdalen fangststasjon. Punkt 016. 33 X 474197 8606207
Kulturminnet ble i 1982 oppdaget av Spitsbergen-ekspedisjonen til Det russiske vitens-kapsakademiets Arkeologiske institutt under ledelse av V.F.Starkovs. I 1982-1983 ble kul-turminnet undersøkt (utgravd) av Starkov. (Starkov. 1982. S. 15-19; Starkov. 1983. S. 12-13).
Ifølge V.F.Starkov, ligger kulturminnet ytterst i Bellsund, nordvest i Wedel Jarlsberg Land. Det ligger på Logneelvas høyre bredd og på en 10-meters høy strandterrasse som skrå-ner bratt ned mot stranda (Starkov med fl. 2005. S. 39). Fangststasjonen lå imidlertid ikke mer enn 6 meter over havet. Innseilingsruten fra sjøen til fangststasjonen er vanskelig, med skjær som delvis eller helt er dekket av vann ved høyvann.
I 1982 ble det registrert rester etter fire bygninger og ett kors. I løpet av to sesonger ble hus nr. 1 og nr. 2 utgravd. Husene er dårlig bevart. I det nordøstlige hjørne av hus nr.1 (nærmest brinken) ligger rester etter en sammenraste teglsteinovn som det også er brukt na-turstein på. Lokaliseringen av hus nr.3 og 4 ble kun registrert ved hjelp av ovnsrester fordi intet av trekonstruksjonene er bevart. På kulturminnets sydside ligger triangulært trestativ som i be-gynnelsen av 1980-tallet ble brukt til å fotografere fangststasjonen under utgravningene. Vi klarte ikke å finne 0,6 meterhøye rester etter et korsstolpestykke med steinsettingen rundt. Generelt sett kan man i dag tyde tre (ikke fire) bygninger på kulturminnets området. Under byggingen ble det også brukt stein, til dels store steiner. Disse ble ikke registrert i rap-portene fra 1982 og 1983. Rundt kulturminnet ligger fragmenter etter hvalrosskaller. På brin-ken nord for huset ligger en revefelle fra nyere tid som ikke ble registrert under utgravninge-ne.
Nord for kulturminnet og ikke langt fra brinken ses to steinhauger som trolig ble lagt over graver. Men det ble ikke funnet rester etter kors der."

TO GRAVER. To langstrake steinete tuer som kan være graver. Avstanden mellom den første (C) og den andre (D) er 3 m. De er bygd av flate steiner og noen mursteiner.
Fra Viktor Derzjavins registrering i 2016:
Haugen av flate steiner er ca. 2,0х0,8 meter i snitt og ligger vest-øst.
Haugen av flate steiner ligger også vest-øst og er av omtrent samme størrelse som den til nr.1. I tillegg til vanlige steiner ligger det 3 teglsteiner i haugen (en av disse er hel). Disse er
trolig tatt fra de sammenraste ovnene i hus nr.1. Teglsteinens størrelse er på 25х13х6 cm. Teglstein av denne størrelsen ble brukt på fastlandet i Russland som byggestein rundt 1770-1780 (Kiseljov I.A. 1986. S. 16)."

Russekors ?. Fragmenter etter syv bjelker som er stukket ned i bakken side om side i en halvsirkelformet formasjon. I tillegg rester av en vertikal bjelke i casingen av to tykke bordplater midt imot de syv bjelkene (Fig. 7). Objektet, som er uidentifisert, har visse likheter med objekter under Rasstupet og Russepynten i Hornsund (Chocorowski 1989, Krawczyk 1989). Objektet kan ha vært et russisk monumentalt kors av den typen med et gjerde eller casing på motsatt side.
Fra Viktor Derzjavins registrering i 2016:
"Kompleks med flere «kors». Punkt 015
Komplekset ligger på en steinodde som stikker ut i sjøen og slik sett deler området i to små bukter med urent vann og mange undervannsskjær. Det kan ikke utelukkes at komplekset hadde navigasjonsfunksjon. På websiden kulturminnesǿk.no er stedet merket av som «fem kors i vann».
Hovedstammen (kors?) består av en bred stokk med avbrukket topp (25х6 cm) som ruver 2,3 meter over bakken. Nederst er konstruksjonen forsterket med en kort bjelke (8х9 cm i snitt). Rundt stokkens bunn er det lagt ned store flate steiner (sandstein), og ligger det fragmenter av skipsdetaljer med jernspikrer av senere dato. To meter nord for dette merket vises tydelige spor etter to stolpefundamenter, trolig deler av kors, og syv mindre bjelker som er gravd ned i bakken og satt oppreist. Den nederste de-len av stolpedelen av det ene korset er hogget av, det andre stolpefundamentet har råtnet. Stolpestykkene (slik som de nå er bevart) er 25 cm høy og har en diameter på 15-17 cm. Av-
standen mellom disse stolpestykker er ca. 1,5 meter. Bjelkene og et av «korsene» er plassert i en slags halvsirkel. Det vestligste stolpestykke er forsterket med to bordstykker. Denne konstruksjonen er i det store og hele nokså uvanlig for øygruppen. Til nå er det ikke funnet en tilsvarende konstruksjon."

FANGSTHYTTE. Reisverk, stående rekved, pappslått med pulttak. Utvendige mål ca. 4,5 m x 3,0 m, høyde 2,2 m. Beboelsesrom 2,2 m x 2,1 m, forgang 0,8 m x 2,1 m. Dør og vindu mot V. Hytta er bygd av bjelker som på utsida er dekt av tjære-papir. Bygninga er omkranset av fire omfar med runde rekvedstokker laftet og skrår innover fra bakken og opp, fylt med sand/grus. Rommet har to planke- senger, en gammel metallovn og et bord. Vestibyle med utgangsdør mot SW (Fig. 4). Taket over utgangspartiet er bygd av tømmer. Hytta er i god stand for bevaring, bortsett fra at tjære-papiret på taket er borte.
Antagelig oppført i 1919 eller 1920 av Johan Erikson Thuna og August Olofson. Utreder NEC. Reparert i 1970 av Svein Magne Olsen og Jan Erik Bakkerud. Ikke endret innvendig (Kilde: Fangsthytter på Svalbard 1794-2015.

SPOR ETTER EN BYGNING. Spor etter tidligere bygning. Rester etter bygningen ble utgravd av russiske arkeologer i 1983. En stabel med jord med deler av bjelker og murverk er synlig. Se dokumentasjon

Bygning, teknisk installasjon. Reisverk med sadeltak - møneretn. NV-SØ. Horisontal paneling inne og ute med kantstilte bord. Ytre isolasjon av steinull under fhv. tjærepapp. Mønsås som bærer tverrliggende takbjelker med påspikret himling av kantlagte bord i lengderetningen. Tilbygg i SV, nå revet. Bygningen har opprinnelig antakelig vært en del av vannverk, da det leder en jernrørledning fra huset og ned mot stranda. Sekundært brukt som hytte - med installert ovn midt pa gulvet og benken.

Grøndalshytta. Funksjon: Kulturminne. 16 m2. køyer:4 Ovn:
Bygget av Norske styrker som var stasjonert i Barentsburg under 2. verdenskrig.Den ble fraktet opp Grøndalen med hundespann.
Rødmalt og utbedret i 2017

Bygning, gruvedrift. Oppført i reisverk, pulttak skrånende mot Ø. Ytre- og inner- panel horisontalt lagt. Ytterpanel i Weatherboard - innerpanel horisontalt staftpanel. Mellomrommet på ca. 10 cm oppfylt med sagflis og tjærepapp ut mot veggene. Enkelt bak med kantlagte subord i lengde- retningen, hvilende på tverrgående boks. Torvvoll lagt opp mot fundamentet. Påbygg (prospekteringsinnslag) ca. 500 m oppe i fjell- siden i Ø. Anlegget skriver seg fra 1909, da Det Norske Kulkompani Ltd. Green Harbour sto for drift i dette området.

Beskrivelse fra lokalitet:
Anneksjonsskilt. Jernplate (35 x 25) fastklinket på påle- (vinkel jern), støttet av steinrøys. Totalhøyde 135. Innskrift laget ved gjennomboring. Lignende skilt ca. 500 m ØNØ oppe i skråningen fra reg.obj. Skiltene skriver seg fra de anneksjoner som ble foretatt av Adolf Hoel på vegne av direktør Fredrik Hiort, Kristiania.
Beskrivelse fra Enkeltminne:
Skiltet var i to deler 21.07.2010 og ble tatt inn til magsin SMS. PKR.

Båtvrak. Vrak av klinkbygd båt. Båten ligger med akterstevnen oppover i elveløpet. Forstevnen mangler. Det er gjenkubbet hull etter motoraksel.